ଭୁବନେଶ୍ୱର, ଫେବ୍ରୁଆରୀ ୫(ଲୋକାଲ ୱାୟାର): ଓଁ କାର ଧ୍ୱନିରେ ପ୍ରକମ୍ପିତ ହେବ ପାହାଡ଼ ଗୁମ୍ଫା । ଝାଞ୍ଜ, କୀର୍ତ୍ତନ, ଖୋଳ କରତାଳ ମାଡ଼ରେ ଐତିହ୍ୟ ସମ୍ପନ୍ନ ଖଣ୍ଡଗିରି ଓ ଉଦୟଗିରି ପାହାଡ଼ରୁ ଭାସି ଆସିବ ଆଧ୍ୟାତ୍ମିକତାର ମହକ ।
ବିଶ୍ୱରେ ଶାନ୍ତି ପ୍ରତିଷ୍ଠା ଲକ୍ଷ୍ୟ ନେଇ ପାହାଡ଼ ଉପରେ ଚାଲିବ ବିଶ୍ୱଶାନ୍ତି ମହାଯଜ୍ଞ । ସମସ୍ତଙ୍କୁ ଏକତା ସୂତ୍ରରେ ବାନ୍ଧି ରଖିବାର ଲକ୍ଷ୍ୟ ଓ ଆଭିମୁଖ୍ୟ ନେଇ ପାହାଡ଼ ତଳେ ବିଭିନ୍ନ ଆଡ଼ୁ ଆସିଥିବା ବାବା, ସାଧୁସନ୍ଥ ଓ ନାଗା ସନ୍ନ୍ୟାସୀମାନେ ମଧ୍ୟ ସ୍ୱତନ୍ତ୍ର ଯଜ୍ଞକୁଣ୍ଡ ସ୍ଥାପନ କରି ଆହୁତି ଦେବେ ।
ବର୍ତ୍ତମାନର ଆଧୁନିକ ସଭ୍ୟତାରେ ପ୍ରାଚୀନ ପରମ୍ପରା ଓ ବିଶ୍ୱାସ ରହିଛି ଖଣ୍ଡଗିରି କୁମ୍ଭମେଳା ବା ମାଘମେଳା । ଆସନ୍ତା ୧୨ ତାରିଖରୁ ଆରମ୍ଭ ହେବ ପ୍ରସିଦ୍ଧ ଖଣ୍ଡଗିରି କୁମ୍ଭମେଳା ବା ମାଘମେଳା ।
ପୁରାଣ ତଥା ଇତିହାସ ବର୍ଣ୍ଣିତ କଥା ଅନୁସାରେ ମାଘମାସ ଶୁକ୍ଲପକ୍ଷ ସପ୍ତମୀଠାରୁ ପୂର୍ଣ୍ଣିମା ପର୍ଯ୍ୟନ୍ତ ଦୀର୍ଘ ୯ ଦିନ ଧରି ଚାଲେ ଏହି ମେଳା । ମାଘସପ୍ତମୀ ଚନ୍ଦ୍ରଭାଗା ବୁଡ଼ଠାରୁ ଆରମ୍ଭ ହୋଇଥିବା ଏହି ମେଳାର ଅନେକ ବିଶେଷତ୍ୱ ଓ ମହତ୍ତ୍ୱ ରହିଛି ।
ବିଶ୍ୱାସ ରହିଛି, ମେଳାକୁ ଆସିଲେ ଜନ୍ମ ଓ ମୃତ୍ୟୁ ଚକ୍ରରୁ ମୁକ୍ତି ମିଳିବା ସହିତ ମହାନିର୍ବାଣ ପ୍ରାପ୍ତି ହୁଏ । ଚନ୍ଦ୍ରଭାଗାରେ ବୁଡ଼ ପକାଉଥିବା ସାଧୁସନ୍ଥ ଏବଂ ସାଧାରଣ ଜନତା ବୁଡ଼ ପକାଇ ସାରିଲା ପରେ ସିଧାସଳଖ ଖଣ୍ଡଗିରି ଯାତ୍ରା କରିଥାନ୍ତି ।
ଖଣ୍ଡଗିରି ପାହାଡ଼ ଉପରେ ଥିବା ଜୈନଙ୍କୁ ଦର୍ଶନ କରିବା ପରେ ପ୍ରସାଦ ପାଇ ଘରକୁ ଯାତ୍ରା କରନ୍ତି । ଯଦି କେହି ବୁଡ଼ ପକାଇଲା ପରେ ଏଠାକୁ ଆସନ୍ତି ନାହିଁ ତେବେ ସେମାନଙ୍କ ବୁଡ଼ର କୌଣସି ମହତ୍ତ୍ୱ ରହେ ନାହିଁ ।
ସେଥିପାଇଁ ସମସ୍ତେ ଚନ୍ଦ୍ରଭାଗା ବୁଡ଼ ପରେ ଖଣ୍ଡଗିରି ମୁହାଁ ହୋଇଥାନ୍ତି । ଯେଉଁଥିରେ ଅଧିକରୁ ଅଧିକ ନାଗା, ଜୈନ ଏବଂ ସନାତନ ସନ୍ନ୍ୟାସୀଙ୍କୁ ଆସିବାର ଦେଖାଯାଇଥାଏ ।
ଏହି ମେଳା ସମ୍ପର୍କରେ କିଛି ଠୋସ୍ ପ୍ରମାଣ ନଥିଲେ ବି ୨୧୦୦ବର୍ଷର ବୋଲି ଶୁଣିବାକୁ ମିଳେ । କେହି କେହି ମଧ୍ୟ ଏହାକୁ ସମ୍ରାଟ ମହାମେଘବାହାନ ଐର ଖାରବେଳଙ୍କ ରାଜୁତି ସମୟରୁ ଆରମ୍ଭ ହୋଇଥିବା କହୁଥିଲା ବେଳେ ଆଉ କେହି କେହି ଏହାକୁ ଖାରବେଳଙ୍କ ପୂର୍ବ ସମ୍ରାଟ କରକଣ୍ଡୁଙ୍କ ସମୟରେ ଆରମ୍ଭ ବୋଲି ମତ ଦିଅନ୍ତି ।
ଇତିହାସ ଏବଂ ଐତିହାସିକଙ୍କ ଦୃଷ୍ଟିକୋଣରୁ ଖଣ୍ଡଗିରି ଏବଂ ଉଦୟଗିରି କୀର୍ତ୍ତିରାଜି ଖାରବେଳଙ୍କ ସମୟର ବୋଲି କୁହାଯାଉଥିଲା ବେଳେ ପାହାଡ଼ରେ ଜୈନ କୀର୍ତ୍ତି ଓ କାରୁକାର୍ଯ୍ୟର ପ୍ରଥମ ପ୍ରତିଷ୍ଠାତା ହେଉଛନ୍ତି କରକଣ୍ଡୁ ।
ଖ୍ରୀଷ୍ଟପୂର୍ବ ୯୦୦ରୁ ୭୭୭ ମଧ୍ୟବର୍ତ୍ତୀ ସମୟରେ କଳିଙ୍ଗରେ କରକଣ୍ଡୁ ରାଜୁତି କରୁଥିଲେ । ଯେଉଁ ସମୟରେ ପାହାଡ଼ ଗୁମ୍ପାରେ ଅନେକ ଚିତ୍ରରାଜି ଚିତ୍ରିତ ହୋଇଛି ।
ଯେଉଁଥିରେ ପାଶ୍ୱର୍ନାଥ, ଆଦିନାଥ, ମହାବୀର ବର୍ଦ୍ଧମାନ ଓ ଧର୍ମଚକ୍ରର ପ୍ରତିଷ୍ଠା କରାଯାଇଥିବା ଜଣାଯାଏ । ତେଣୁ ପ୍ରକୃତରେ କିଏ ଏହି ମେଳାର ସ୍ରଷ୍ଟା ବା କର୍ତ୍ତା ଜଣାନଥିଲେ ବି ପରମ୍ପରା ଓ ବିଶ୍ୱାସ ଉପରେ ଚାଲିଛି ମେଳା ।
ଏହି ମେଳା ସହିତ ଆଉ ଏକ କିମ୍ବଦନ୍ତୀ ଇତିହାସ ଯୋଡ଼ି ହୋଇରହିଛି । ପାହାଡ଼ ଉପରେ ଅବସ୍ଥାନ କରିଥିବ ଅଧିଷ୍ଠାତ୍ରୀ ଦେବୀ ମା' ବାରଭୂଜା ଏବଂ ୯ଦିନ ବ୍ୟାପୀ ଆୟୋଜିତ ଯଜ୍ଞ ଉତ୍ସବ ।
ଏହି ୯ଦିନ ଯଜ୍ଞରେ ପାହାଡ଼ର ପାଦଦେଶରେ ଅବସ୍ଥିତ ଜାଗମରା ଗାଁରୁ ଅନନ୍ତକେଶରୀ ଏକ ବିମାନ ଯୋଗେ ଉଦୟଗିରି ପାଦୁକାଶ୍ରମ ସ୍ଥଳୀକୁ ଆସିଥାନ୍ତି ।
ପୂର୍ଣ୍ଣିମାଦିନ ରାତିରେ ଏକ ବିମାନ ବା ମୋଳ ଯୋଗେ ଘଣ୍ଟଘଣ୍ଟା କାହାଳୀ, ମୃଦଙ୍ଗ ଆଦି ବାଦ୍ୟ ଯନ୍ତ୍ର ବଜାଇ ଜାଗମରା ଗାଁରୁ ଉଦୟଗିରି ପାହାଡ଼଼କୁ ଆସିଥାନ୍ତି । ସେଠାରେ ପୂଜାର୍ଚ୍ଚନା ପରେ ପୂର୍ନବାର ଫେରିଯାଆନ୍ତି । କିଛି ସାଧୁସନ୍ଥଙ୍କ କହିବାନୁସାରେ ପୂର୍ବରୁ ଜୈନଙ୍କ ମନ୍ଦିରରେ କେଉଆଡ଼େ ଲକ୍ଷ୍ମୀନାରାୟଣ ବା ଅନନ୍ତକେଶରୀ ପୂଜା ପାଉଥିଲେ ।
କାଳକ୍ରମେ ଯେତେବେଳେ ପୂଜାବନ୍ଦ ହୋଇଗଲା ସେତେବଳେ ରାଜୁତିରେ ଥିବା ରାଜା ବା ଜମିଦାର ତାଙ୍କୁ ଜାଗମରା ଗ୍ରାମକୁ ହସ୍ତାନ୍ତର କଲେ । ବର୍ତ୍ତମାନ ଅନନ୍ତକେଶରୀ ଜାଗମରାରେ ଅବସ୍ଥାପିତ ।
ସେହିପରି ପାହାଡ଼ ଉପରେ ଅନନ୍ତ ଗୁମ୍ପା ନିକଟରେ ହେଉଥିବା ଯଜ୍ଞ ମଧ୍ୟ କିମ୍ବଦନ୍ତୀ ସମ୍ପନ୍ନ । ସେଠାରେ ହେଉଥିବା ଯଜ୍ଞର ପ୍ରମୁଖ କର୍ତ୍ତା ହେଉଛନ୍ତି ଗୋସ୍ୱାମୀ ପିତାମ୍ବର ଦାସ ।
ଆଜକୁ ୫୦ବର୍ଷ ହେବ ପାହାଡ଼ ନିକଟରେ ଯଜ୍ଞ ହୋଇଆସୁଛି ।
ଗୋସ୍ୱାମୀ ପିତାମ୍ବର ଦାସ ଆଜି ନଥିଲେ ମଧ୍ୟ ତାଙ୍କ ଧର୍ମରେ ଦୀକ୍ଷିତ ସନାତନ ଧର୍ମାବଲମ୍ବୀମାନେ ଆଜି ଏହି ଯଜ୍ଞ କରୁଛନ୍ତି ।
ଜାଗମରା ପୁଷ୍କରଣୀରୁ କଳସୀରେ ପାଣି ଆଣିବା ସହିତ ଉକ୍ତଗ୍ରାମରେ ସୁଦର୍ଶନ ଦାସଙ୍କ ଘରେ ଥିବା ଜଗନ୍ନାଥ, ବଳଭଦ୍ର ଓ ସୁଭଦ୍ରାଙ୍କୁ ଖଟୁଲିରେ ଆଣି ପୂଜାର୍ଚ୍ଚନା କରିଥାନ୍ତି ।
ସ୍ୱତନ୍ତ୍ର ଭାବରେ ଯଜ୍ଞକୁଣ୍ଡ ସ୍ଥାପନ କରି ନଅଦିନ ଯାକ ଧୂପ, ଦୀପ, ନୈବେପ୍ୟ ଦର୍ପଣ ପୂର୍ବକ ଆହୁତି ଦିଆଯାଏ । ପୂର୍ଣ୍ଣିମା ଦିନ ଅର୍ଥାତ୍ ଶେଷଦିନ ପୂର୍ଣ୍ଣାହୁତି ଦିଆଯାଏ । ଏ ହେଉଛି ଖଣ୍ଡଗିରିର କୁମ୍ଭମେଳା ବା ମାଘମେଳା ପଛରେ ଥିବା ପରମ୍ପରା ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
